CELEX: 62015TN0569
Language: fi
Date: 2015-09-25 00:00:00
Title: Asia T-569/15: Kanne 25.9.2015 – Fondazione Casamica v. komissio ja EASME

30.11.2015   
            
            
               FI
            
            
               Euroopan unionin virallinen lehti
            
            
               C 398/69
            
         Kanne 25.9.2015 – Fondazione Casamica v. komissio ja EASME
   (Asia T-569/15)
   (2015/C 398/83)
   Oikeudenkäyntikieli: italia
   
      Asianosaiset
   
   
      Kantaja: Fondazione Casamica (Salerno, Italia) (edustaja: asianajaja M. Lamberti)
   
      Vastaajat: Pienistä ja keskisuurista yrityksistä vastaava toimeenpanovirasto (EASME), Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen toimen: Results of the evaluation – Ineligible proposal. Proposal: A4A, 699442 – Decision ref. Ares (2015)3187639, Euroopan komission EASME Executive Agency for Small and Medium-sized Enterprisesin päätös, joka on annettu tiedoksi 29.7.2015, siltä osin kuin se on lainvastainen jäljempänä esitetyistä syistä
            
         
               —
            
            
               toteamaan asianmukaiseksi tarjouksen Proposal number: A4A, 699442, acronym: A4A, title: Archeology 4 All, ja hyväksymään tarjouskilpailumenettelyyn osallistumista varten perustetun konsortion, johon kantaja ja sen kumppanit kuuluvat, osallistumisen tähän menettelyyn.
            
         
      Oikeudelliset perusteet ja pääasialliset perustelut
   
   Tämän kanteen kohteena olevalla tarjouskilpailulla on tarkoitus luoda, suunnitella ja kehittää rajoitevapaa matkailumalli, jossa matkailijoiden liikkumisesteistä johtuvat vaikeudet otetaan huomioon ja tarjotaan tehokkaita ratkaisuja tähän ongelmaan ja jota voidaan käyttää kaikissa kulttuurillisesti ja arkeologisesti kiinnostavissa kohteissa.
   Tarjouksen esittämisen edellytyksiin kuului tätä alaa koskevan erityisen ja pitkäaikaisen kokemuksen ja hankkeen tavoitteisiin läheisesti liittyvän oikeushenkilöllisyyden lisäksi myös se, että viranomainen osallistuu kansallisella, alueellisella tai paikallisella tasolla siihen.
   Kantaja esittää kanteensa tueksi kaksi kanneperustetta.
   
               1)
            
            
               Ensimmäinen kanneperuste, joka perustuu kanteen tutkittavaksi ottamiseen
               
                           —
                        
                        
                           Soprintendenza Archeologia della Campania (Campanian arkeologinen valvontaviranomainen) on viranomainen ja Ufficio Dirigenziale Periferico del Ministero dei Beni e delle Attivatà Culturali e del Turismon (kulttuuriperintö-, kulttuuri- ja matkailuministeriön aluevirasto) tunnustama laitos.
                        
                     
         
               2)
            
            
               Toinen kanneperuste, joka perustuu Soprintendenza-kumppanin oikeudelliseen luonteeseen
               
                           —
                        
                        
                           Ministerineuvoston puheenjohtajan (Presidente del Consiglio dei Ministri) 29.8.2014 antamalla asetuksella nro 171 perustettiin ministeriön yleisistä johtotehtävistä vastaavien aluevirastojen alaiset valvontaviranomaiset (Soprintendenze), joiden oikeudellinen luonne, oikeudellinen muoto ja tehtävät perustuvat kyseisen ministeriön oikeus- ja hallintorakenteeseen siten, että ne eivät ole ministeriön valtuuttamia eikä niitä siten voida pitää laitoksina, jotka toimivat viranomaisen toimeksiannosta.